Volkswagen Tiguan I

**Volkswagen Tiguan I** je bila prva proizvodna serija luksuznog terenca Volkswagen Tiguan. Proizvodio ga je njemački proizvođač automobila Volkswagen, a u prodaji je bio od augusta 2007. do januara 2016. godine.

## Historija 
Početkom decembra 2006. Volkswagen je na sajmu automobila u Los Angelesu predstavio konceptni dizajn kompaktnog terenca, koji je izradio glavni dizajner VW-a Murat Günak. Konceptno vozilo je imalo dosta sličnosti sa kasnijim izgledom automobila. Serijska verzija Tiguana I zvanično je predstavljena 2007. godine na Međunarodnom sajmu automobila u Frankfurtu na Majni.

VW Tiguan I je preuzeo puno tehničkih funkcija Golfa V i Passata, kao što su naprimjer pogon na sva četiri točka sa Haldex spojnicom te pomoć pri parkiranju. Optički izgled vozila je zasnovan na Touaregu; unutrašnji izgled i dimenzije su slični onima VW Golf Plusa. Zapremina prtljaga varira između 360 (sa podom i rezervnom gumom) odnosno 470 (bez Cargomanagmenta i bez rezervne gume) i 1510 litara (bez rezervne gume sa spuštenim sjedištima).

Tiguan je prodavan u varijantama *Trend & Fun, Sport & Style* i *Track & Field*. Prve dvije su koncipirane za vožnju cestom, dok je *Track & Field* varijanta koncipirana i za off-road vožnju. Ona ima drugačiji prednji branik, koji omogućava kretanje na većem nagibu; sve tri varijante imaju drugačiju serijsku opremu.

Datoteka:VW Tiguan 1.4 TSI BlueMotion Technologie Sport&Style Veneziengrün Heck.JPG|Zadnja strana
Datoteka:VW Tiguan 1.4 TSI BlueMotion Technologie Sport&Style Veneziengrün Seíte.JPG|Sa strane
Datoteka:VW Tiguan 1.4 TSI BlueMotion Technologie Sport&Style Veneziengrün.JPG|Prednja strana
Datoteka:VW Tiguan 1.4 TSI BlueMotion Technologie Sport&Style Veneziengrün Interieur.JPG|Unutrašnjost

U Kini je od 2010. bila dostupna i produžena verzija Tiguana I (međuosovinski razmak veći za 8&nbsp;cm, ukupna dužina 4,54 m)

## Facelift 
U julu 2011. uslijedio je facelift Tiguana. Optičke razlike su manje savijeni farovi, promijenjeni su prednji i zadnji branik te modificirana zadnja svjetla.

Tehničke novine su uslijedile kod benzinskih motora:

Nakon facelifta vozila sa 1,4 TSI motorima prodavali su se sa većom snagom (118&nbsp;kW/160 PS). Vozila sa 2,0 TSI motorima sa 147&nbsp;kW (200 PS) su se nakon facelifta prodavali sa motorima manje potrošnje i veće snage 155&nbsp;kW (210 PS). Pola godine prije facelifta prestala je prodaja vozila sa 2,0 TSI motorima sa 125&nbsp;kW (170 PS). Zamjenjen je Tiguanom sa 132&nbsp;kW (180 PS) iste zapremine motora.

Osim toga, nakon facelifta je počela prodaja i nove varijante Tiguana *Track & Fun*, koja kombinira verzije *Sport & Style* i *Track & Field* sa dodatnom opremom.

Datoteka:VW Tiguan Sport & Style 2.0 TSI 4MOTION (Facelift) – Frontansicht, 24. Juni 2011, Velbert.jpg|VW Tiguan Sport & Style (2011-2016)
Datoteka:VW Tiguan Sport & Style 2.0 TSI 4MOTION (Facelift) – Heckansicht, 24. Juni 2011, Velbert.jpg|Zadnja strana
Datoteka:VW Tiguan Track & Style 2.0 TDI 4MOTION BlueMotion Technology (Facelift) – Frontansicht, 24. Juni 2011, Velbert.jpg|VW Tiguan Track & Style (2011-2016)
Datoteka:VW Tiguan Track & Style 2.0 TDI 4MOTION BlueMotion Technology (Facelift) – Heckansicht, 24. Juni 2011, Velbert.jpg|Zadnja strana

## Ime 
U medijama dugo se koristilo ime "VW Marrakesh", koje je preuzeto iz jedne studije Volkswagena. Marketinški odjel VW-a je sedmicama pokušavao zaustaviti upotrebu tog pogrešnog imena, jer je zvanični naziv Volkswagena u tom trenutku bio "kompaktni terenac" ili "kompaktni SUV"; ime vozila je trebalo biti objavljeno tek neposredno prije početka prodaje.

Ime Tiguan nastalo je od riječi *tigar* i *leguan*, koje su izabrali čitaoci njemačkog časopisa *Auto Bild* u jednoj anketi koja je trajala do 15. juna 2006. godine. Druga moguća imena bila su *Nanuk*, *Namib*, *Rockton* i *Samun,* dok imena *Marrakesh* i *Beduin* nisu uzeta u obzir.

## Sigurnost 
Na sigurnosnom testu Euro-NCAP Tiguan je osvojio pet od pet mogućih zvjezdica u oblasti sigurnosti putnika, četiri u oblasti sigurnosti djece i dvije zvjezdice u oblasti sigurnosti pješaka.

## Tehnički podaci 
Interni naziv Volkswagena za Tiguan je "Tip 5N". U prodaji su bile četiri vrste benzinskih motora snage 90-147&nbsp;kW (122-200 PS) i tri vrste dizelskih motora snage 81-125&nbsp;kW (110-170 PS). Novine su 2,0-TDI-motori sa Common-Rail ubrizgavanjem, koji su se serijski prodavali sa filterom goriva. Od aprila 2009. VW Tiguan je serijski ispunjavao emisioni standard Euro 5, dok je za vozila koja su prije toga kupljena i također ispunjavala potrebne norme, nuđeno aktualiziranje motorskog softvera; nakon kojeg ta vozila važe kao Euro 5 automobili. Najmanji benzinski motor je bio 1,4-TSI sa 90&nbsp;kW (122 PS).

Na početku prodaje Tiguan je bio dostupan isključivo sa pogonom na četiri točka (4Motion). Kasnije je počela i prodaja vozila sa 1,4 litarskim TSI motorima snage 110&nbsp;kW (110 PS) i dvolitarskim TDI motorima snage 81 KW, sa prednjom vučom. Dizelski motori sa 103&nbsp;kW te benzinski motori sa 125 i 147&nbsp;kW opcionalno su bili dostupni i sa mjenjačem DSG sa sedam stepeni prenosa (do juna 2010. sa šestostepenim automatskim mjenjačem Wandler).

### Benzinski motori 
### Dizelski motori 
## Nagrade 
* 2009: Top Safety Pick 2010

## Reference 
Kategorija:Luksuzni automobili
Kategorija:Terenci
Kategorija:Volkswagenovi automobili